# name
Processos d'electrocristal·lització i canvi de fase en la formació de pel·lícules anòdiques sobre l'elèctrode de mercuri

# metadata.dc.contributor.other[].value
Universitat de Barcelona. Departament de Química Física

# metadata.dc.description.abstract[].value
[cat] Un gran nombre de reaccions electròdiques d'interès tecnològic, tals com reaccions en acumuladors, galvanitzats, anoditzats... , inclouen processos de deposició i formació de noves fases sobre la superfície de l'elèctrode. En general, la descripció d'aquest tipus de processos electroquímics és el que es coneix amb el terme d' Electrocristal·lització.

El coneixement d'aquestes reaccions electroquímiques requereix una anàlisi exhaustiva de la cinètica dels processos de deposició, estudi que en aquest cas és especialment dificultós donat que l'estat de la superfície electròdica, que no sol estar ben definit abans de fer la mesura, varia d'una forma complexa durant l'experiment. Aquesta dificultat fa que a l'hora de iniciar la investigació experimental d'un procés de deposició es triïn sistemes que presentin un comportament extrem, de manera que la seva resposta experimental sigui la més simple possible.

En aquest treball s'ha dut a terme una anàlisi cinètica dels processos d'electrocristal·lització en el seu vessant de formació i creixement dels nuclis, així com un estudi dels canvis de fase d'adsorció/nucleació que es presenten en l'electrodeposició d'algun tipus de compostos. Els sistemes escollits són els que s'han considerat més favorables per a aquest tipus d'estudi: sals de mercuri que es dipositen sobre un elèctrode d'aquest mateix material.

# metadata.dc.source[].value
Tesis Doctorals - Departament - Química Física

# metadata.dc.title[].value
Processos d'electrocristal·lització i canvi de fase en la formació de pel·lícules anòdiques sobre l'elèctrode de mercuri